‘सत्य से बड़ा कोई धर्म नहीं’
गुलाबपुरा| श्रीरामकथा ज्ञान महोत्सव में संत दिव्य मुरारी बापू ने कहा कि व्यक्ति जीवन में कर्तव्य, समाजसेवा प्रभु भक्ति करता है वो भी तप है। माता-पिता की सेवा परिवार को सुव्यवस्थित चलाने वाला यश को प्राप्त करता है। व्यक्ति समाजसेवा से पुण्यशाली बनता है। संत दिव्य मुरारी बापू शुक्रवार को श्रीराम कथा के दौरान धर्मसभा में बोल रहे थे। संत ने कहा कि जीवन में व्यक्ति किसी ऊंचाई को छू लेता हे तो समझ लेना चाहिए कि उसने बड़ा तप किया है। सत्य से बड़ा कोई धर्म नहीं है और असत्य से कोई बड़ा पाप नहीं है। सत्य में परमात्मा का वास है यह बात बात सभी धर्म कहते है। उन्होंने कथा श्रोताओं से कहा कि असत्य से बचना चाहिए। उन्होंने कहा कि भगवान शंकर ने श्रेष्ठ समय में रामचरित मानस नाम दिया। भगवान शंकर ने इसे अपने मन में ही रख लिया था। उन्होंने कहा कि माता-पिता का सम्मान करना चाहिए। कथा में दिव्य सत्संग मंडल के अध्यक्ष राम कुमार चौधरी, बिजयनगर, गुलाबपुरा आसपास के क्षेत्रों के श्रद्धालु पहुंच रहे हैं।
hin_Deva hin_Deva